google/wiki40b huggingface dataset:
Meliscaeva cinctella

Utseende

En middelsstor (9-11 mm), slank, gul og svart blomsterflue. Arten kan kjennes på den slanke kroppsformen kombinert med brede, gule tverrbånd på bakkroppen. Hodet er stort og bredt med nakne fasettøyne. Thorax er blankt svart med tette, gule hår på sidene, scutellum er lyst gult. Bakkroppen er smal og parallellsidig hos hannen, langt oval hos hunnen. Det andre leddet har et par store, mer eller mindre trekantede gule sideflekker, leddene tre til fem har brede, gule tverrbånd. Beina er slanke og brune, vingene glassklare med lysbrunt vingemerke.

Levevis

Den finnes på åpne marker som ligger like ved skog. Larvene lever av bladlus på ulike slags trær. Fluene besøker blomster, i tillegg spiser de gjerne honningdugg fra bladlus.

Utbredelse

Arten finnes over det meste av Palearktis og mye av Nord-Amerika. I Norge er den utbredt over det meste av landet unntatt i høyfjellet.
Santa Lucía (kommune)

Historie

Santa Lucía ble grunnlagt 15. mars 2010.

Regjeringen

Ordføreren (alcalde) i kommunen er Raúl Estramil (2010-2015).
Martina Gedeck

Utdannelse og karrière

Gedeck vokste opp i Landshut og Berlin (fra 1971). Etter at hun fullførte Abitur i 1981 studerte hun en tid germanistikk og historie ved Freie Universität Berlin, men avbrøt dette studiet for i stedet å studere skuespill ved Hochschule der Künste.
Hun har spilt i film- og TV-produksjoner siden 1986, og fikk sitt internasjonale gjennombrudd med tittelrollen i spillefilmen Bella Martha i 2001. Hun har senere hatt viktige roller i Oscarbelønnede De andres liv (2005) og Baader Meinhof (2008).
Hjerter

Historie

I Frankrike begynte en å masseprodusere kortstokker ved hjelp av tresnitt på slutten av 1400-tallet – og det var der og da at kortsymbolet «hjerter» ble brukt for første gang.
Symbolet «(♥)» kan muligens ha utviklet seg fra et beger eller et løvblad, noe som var vanlige symboler på eldre kortstokker. Men det ble iallfall uansett svært tidlig oppfattet som et hjerte (fransk «coeur») - og det norske ordet «hjerter» er direkte oversatt fra fransk.
Rent grammatisk er det forøvrig interessant at kortfargene står i flertall også når de er entall: en hjerter – hjerteren, en kløver – kløveren, en ruter – ruteren og en spar (spader) – sparen (spaderen).
Paraduba

Utseende

Middelsstore blåvinger med en kort stjert på bakvingen. Hannens overside er matt blåfiolett. Undersiden er brun med fine, hvite tverrstreker og en oransje flekk ved bakhjørnet.

Utbredelse

De tre artene lever alle på Ny-Guinea.
Bothynus exaratus

Utseende

En middelsstor (ca. 20 millimeter), nokså bred, blank, rødbrun til svart hornbille. Hodet er uten horn. Hannen har en liten, rund grop foran på pronotum, med en ganske liten knøl ved forkanten. Pronotum er ganske grovt og tett punktert. Dekkvingene har fine punktrekker. På beina har for-leggene tre store, skarpe tenner.

Levevis

Svært lite er kjent om biologien til denne slekten, og larvene er ukjente. Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse

Arten er kjent fra Brasil, Paraguay og Argentina.
Prisma (kulturtidsskrift)

Prisma var et kulturtidsskrift om litteratur, kunst, musikk, teater og dans som ble utgitt 1948–1950. Hovedredaktør var Erik Lindegren. Som programerklæring uttalte han at å fastslå «de ulike kunstartenes stilling i nåtiden», men det var ikke et utelukkende modernistisk tidsskrift, men den inneholdt også artikler om for eksempel kirkeskulptører fra middelalderen og svensk litteratur fra 1700-tallet. Blant medarbeiderne kan nevnes blant andre Karl Birger Blomdahl, Birgit Åkesson og Ilmar Laaban.
Utover essayer inngikk også skjønnlitterære bidrag av både eldre og yngre forfattere som Bertil Malmberg, Hjalmar Gullberg, Gunnar Ekelöf, Erik Lindegren, Stig Dagerman, Gösta Oswald med flere. Med sin høye kvalitet både hva gjelder innhold og visuell utformning og sin brede, initierte entusiasme innen alle ytringer i kulturen anses det å være kanskje det mest ambisiøse svenske tidsskriftprosjekt på 1900-tallet.
Eggemoen

Marigård

Marigård eller Marigaard (gnr. 93) er et tidligere gårdsbruk som lå på Eggemoen, der landeiendommen fortsatt eksisterer. Gården nevnes i en avskrift fra 1770 av et diplom (DN. XVI 22) fra den 17. juni 1361. Diplomet omhandler en grensetvist mellom gårdene Marigård og Egge i Norderhov og Berger på Jevnaker. Videre nevnes gården i skattedokumenter fra 1657 og 1723.
Det antas at opprinnelsen til gårdsnavnet er kvinnenavnet Margrét, som typisk ble omskrevet som Mari.

Eggesteinen

Her er også en kopi av Eggesteinen fra 1150-1350 som markerte grensen mellom gårdene Egge i Haug sogn på Ringerike, Norderhov og Berger i Jevnaker kommune på Hadeland reist.

Annet

Det var tidligere i alt tre militærleirer rundt Hønefoss: Hvalsmoen leir, Helgelandsmoen leir og Eggemoen leir. Alle ble vedtatt nedlagt 13. juni 2001. Ringerike kommune kjøpte Eggemoen leir i 2005 for 23 millioner kroner fra Skifte Eiendom og solgte den tilbake i juni 2006.
NM i bryting 1940

NM i bryting 1940 ble arrangert på Notodden 6.-7. april. Arrangør var SK Snøgg. Kongepokalen ble vunnet av Kaare Oliver Larsen.
Fylkesveg 45 (Aust-Agder)

Fylkesveg 45 i Aust-Agder går fra fylkesgrensa mellom Valle kommune i Aust-Agder og Tokke kommune i Telemark til Rotemo i Valle. Tidligere fulgte den så riksveg 9 til Hylestad, og tok der over fjellet mot Rogaland og Sirdal kommune på nåværende fylkesveg 337. Vegen går gjennom reinbeskyttelsesområder i Setesdal vesthei, og er vinterstengt mellom Rogaland og Aust-Agder. Veien er del av primær fylkesveg 45.
Kakadu nasjonalpark

Kakadu nasjonalpark (1981), er en nasjonalpark i Nordterritoriet i Australia på 20 000 kvadratkilometer, og er oppskrevet i UNESCOs verdensarvliste for både naturarv og kulturell arv.

Dyreliv

De har nærmere 60 forskjellige pattedyr, 280 fuglearter, 117 ulike reptiler, en mengde ulike amfibier, 56 forskjellige typer fisk – og 10 000 ulike insekter. Nasjonalparken er et av de viktigste våtmarksområdene i hele Australia. Den støtter blant annet Australias største populasjon av skjæregås (Anseranas semipalmata).

Annet

Videre inn mot parken kjører man forbi noen fantastiske byggverk, også kalt Cathedrals of the North. Dette er termitt-tuer som kan bli over 3 meter høye og som er konstruert slik at de får minimalt med direkte sollys. Tuene er også motstandsdyktige mot vind, vann og brann. De største flatene har har alltid retning nord-sør.
Mens far var på Grini

Handling

Serien skildret barns forhold under krigen 1940–1945. Historien tar utgangspunkt i Rolf Riktors far, som ble arrestert og sendt på Grini fangeleir. Moren reiser til Oslo for å lete etter ham og får anledning til å besøke ham på Grini. Barna derimot får ikke anledning til å treffe fanger. 
Serien var laget med tanke på å brukes i skolen for å gi barn innsikt i okkupasjonshistorien.
Nagorno-Karabakh

Nagorno-Karabakh («Den fjellrike svarte hage», på aserbajdsjansk Dağlıq Qarabağ eller Yuxarı Qarabağär; på armensk Լեռնային Ղարաբաղ (Lernayin Gharabagh) eller Արցախ (Artsakh); på russisk Нагорный Карабах (Nagornyj Karabakh)) er et innlandsområde i det sørøstlige Kaukasus mellom Karabakh og Siunik. Det bor rundt 145 000 innbyggere i området.Majoriteten av befolkningen er idag etniske armensk (99 %), med mindre grupper aserier eller aserbajdjanere, russere og kurdere.
Området er omstridt og regnes av FN som en del av Aserbajdsjan. Mesteparten av området er kontrollert av Republikken Artsakh og Aserbajdsjan har ikke styrt området siden 1988.
Nagorno-Karabakh har siden antikken vært en del av andre, mektige stater, som Armenia, Albania i Kaukasus og Persia, før området ble overgitt til Russland ved Gulistan-traktaten, som avsluttet den første russisk-persiske krig i 1813. I 1822 ble området en del av den russiske, og senere sovjetiske provinsen Aserbajdjan.
Eldste data om den demografiske situasjonen i Nagorno-Karabakh dateres til 1769, da i brevet til russiske generalen Pjotr Ivanovitch Panin noterer Georgiske kongen Erekle II at befolkningnen i regionen er total armensk.
Ved Sovjetunionens oppløsning i 1991, var området en autonom del av Aserbajdsjan. Imidlertid ble området dominert av en armensk befolkning (76 %). Med moralsk og materiell støtte fra Armenia startet en bevegelse for å få området overført til Armenia. Dette resulterte i en folkeavstemning 10. desember 1991. Et overveldende flertall stemte for uavhengighet fra Aserbajdsjan, men avstemningen ble boikottet av det aseriske mindretallet (23 %) av befolkningen. Den økende spenningen i området førte til voldsaksjoner mot armenere i Aserbajdsjan og aserier i Amenia, noe som resulterte i forflytning av store mengder aserier i armenske områder og armenere i aserbajdsjanske områder (bortsett fra Nagorno-Karabakh). Det beregnes at rundt 800 000 mennesker er på flukt i eller fra området.
En av de mest blodige hendelsene i denne konflikten skjedde februar 1992, da armenske soldater massakrerte 613 sivile aserier, hvorav 108 var kvinner og 63 var barn, i byen Khojali. Hendelsen er kjent som Khojalymassakren.
Med angivelig russisk militær støtte på begge sider, gikk Armenia og Aserbajdsjan til krig 12. mai 1994. Etter russisk-initierte forhandlinger inngikk partene en uoffisiell våpenhvile, som fremdeles gjelder. Situasjonen mellom de to landene er imidlertid svært spent.
Pancit Estacion

Pancit Estacion er en type pancit, eller stekt nudelrett, som stammer fra Tanza i Cavite på Filippinene. Dens hovedingrediens er mungbønneskudd (benyttet i stedet for risnudler). Sausen er laget på maisstivelse, atsuete, tinapa og kamias.
Iskolinux

IskoLinux, av filippinsk iskolar som er avledet av frasen iskolar ng bayan, er en  filippinsk Linux-distribusjon som er basert på BeatrIX. BeatrIX er i sin tur basert på Ubuntu.
Siste versjon 0.12 benytter Linux-kjernen versjon 2.6.7 og GNOME 2.8 som skrivebordsmiljø.
Månespinnere

Utseende

Store (vingespenn opptil 150 mm, lengde inkludert vingestjertene opptil 25 cm), blekgrønne, gule eller brunlilla spinnere. Hunnen er noe større enn hannen, med kortere vingestjerter og noen ganger annerledes farget. Hannen har fjærformede antenner, hunnen spinkle, smalt fjærformede. Den fremre delen av brystet og vingenes fremkant er rød eller brun. Alle vingene har vanligvis øyeflekker. Bakvingens bakhjørner er trukket ut til stjerter som hos noen arter kan være betydelig lengre enn resten av dyret. Larvene er grønne, med kjegleformede vorter på ryggen, disse har en kvast av stive hår i spissen.

Levevis

Månespinnernes larver lever på ulike busker og løvtrær, noen arter kan også leve på bartrær. Som alle påfuglspinnere har de voksne sommerfuglene reduserte munndeler, de tar ikke næring til seg og lever bare noen få dager. Hunnene sitter mest i ro og sender ut feromoner, som tiltrekker de aktive hannene fra lang avstand. Når larven er utvokst, spinner den seg inn i en pæreformet kokong av grov silke, denne kan være meget stor.

Vanlige i oppdrett

Månespinnerne er meget spektakulære insekter som er sterkt etterspurt blant samlere. Flere av artene er ganske sjeldne i vill tilstand og truet av habitatødeleggelser. Heldigvis er mange av artene forholdsvis enkle å få til å formere seg i fangenskap, og det finnes et betydelig oppdrett av dem. Larvene kan spise mange forskjellige planter.

Utbredelse

Månespinnerne finnes over det meste av verden, unntatt Europa (hvis man da ikke regner spansk månespinner til gruppen). Det er to arter i Amerika, én på det afrikanske fastlandet og én på Madagaskar. De resterende artene lever i Øst- og Sørøst-Asia, østover til Sulawesi. Månespinnerne lever i skog, både i tropene og varm-tempererte områder.
Eraserhead

Handling

Filmens handling utspiller seg i en mørk og trist by, hvor landskapet domineres av industri. Henry Spencer (Jack Nance) blir invitert til kjærestens (Charlotte Stewart) familie på middag. Under middagsselskapet får Henry vite at han er blitt far. Foreldrene (Allen Josepher og Jeanne Bates) blir svært sinte, ettersom barnet er født utenfor ekteskap. Han får i tillegg høre at barnet er alvorlig funksjonshemmet. Det er et misfoster og ligner ikke på et menneske i det hele tatt.
Kjæresten og det nyfødte barnet flytter inn hos Henry, men på grunn av barnets forferdelige skriking og sutring, orker ikke kjæresten være der lengre. Hun flykter umiddelbart ut fra leiligheten, mens Henry må sitte og passe barnet alene.
Utover natten oppdager Henry at det bor en kvinne (Laurel Near) i radiatoren hans. Kvinnen er en slags ballettdanserinne med store svulster på begge kinnene. Samtidig oppstår en rekke andre surrealistiske sekvenser med både ham, danserinnen og barnet.

Fakta

Eraserhead var den første langfilmen til David Lynch, som var filmstudent på denne tiden. Det tok hele 5 år å spille den inn. Dette fordi budsjettet var veldig lavt, og innspillingen foregikk bare da Lynch hadde råd (han arbeidet som avisbud under innspillingen).
Som mange andre av filmene til Lynch, er Eraserhead en eksperimentell og surrealistisk film. Den er ofte omtalt som det særeste som har kommet fra Lynchs hender. Handlingen har ingen stor betydning, og dialog forekommer nesten ikke (manuset besto av bare 21 sider; mindre enn halvparten av det som er normalt).
Det er en mørk film som beskriver angsten over et farskap i marerittaktige og surrealistiske scener. Filmproduksjonen foregikk samtidig som Lynch fikk sitt første barn, men Lynch har benektet at dette hadde noen sammenheng med temaet i filmen. Han har også utelukket å fortelle hvordan han lagde det deformerte barnet.

Kritikk

Eraserhead fikk møte hard motstand fra kritikere til å begynne med, men ble raskt en kultfilm da den ble vist på større kinoer i USA. Regissører så ulike som Mel Brooks og Stanley Kubrick har omfavnet filmen og hyllet den som et mesterverk. Brooks sørget for at Lynch fikk lage sin neste film under mer profesjonelle omstendigheter i England. Resultatet ble den mindre eksperimentelle, men like hyllede Elefantmannen (1980)
Arne Indrebø

Bakgrunn

Indrebø var en allsidig friidrettsutøver og vant Donald Duck-lekene, det uoffisielle norgesmesterskapet for 12-åringer, i høydehopp i 1981. Han var med i et godt friidrettsmiljø i Gloppen med blant annet de jevnaldrende utøverne Ole Morten Mardal (lengdehopper) og Kjell Ove Hauge (kulestøter) som treningskamerater og medelever på idrettsfag ved Firda vidaregåande skule. 
Indrebø dro til El Paso, Texas våren 1990 og studerte med idrettsstipend på universitetet (UTEP) der. I 1992 dro han til Oslo og Norges idrettshøgskole. Han arbeider i dag som treningsleder innen SATS-kjeden i Stavanger.
Han er bror til Benedikte Indrebø, tidligere innehaver av den norske juniorrekorden på 100 meter og med flere medaljer fra NM på 100 meter.

Idrettskarriere

Han spesialiserte seg etter hvert i spydkast og kvalifiserte seg til junior-VM i Canada i 1988 etter ny personlig rekord og gull i junior-NM på Voss. Han kom ikke videre fra kvalifiseringen i dette, som skulle bli Indrebøs eneste internasjonale mesterskap. Han fikk derimot flere landskamper på junior-og seniorlandslaget, og i 1989 ble han nummer 3 i Europacupen.
Året etter, i 1990, vant han sitt første norske mesterskap i spyd. Han fulgte opp med seire i 1993, 1995 og 1997. Han har sølvmedaljer fra 1991 og 1992. Hans personlige rekord er 76,20 meter, fra et stevne på Byrkjelo i juli 1994. Resultatet gjør Indrebø til den niende beste spydkaster i Norge gjennom tidene (per januar 2008).
Tak (by)

Tak (på thai: ตาก) er provinshovedstaden i provinsen Tak i det nordlige Thailand. Befolkningen anslås (2005) til 24 100.
Kirsten Sødal

Tidlig liv

Kirsten Knudsen ble født i Kristiansand i 1935, og da hun var fem år gammel brøt andre verdenskrig ut. Dette har i stor grad påvirket skrivingen hennes. Faren hennes var en del av norsk motstandsbevegelse under andre verdenskrig og bidro med å skrive hemmelige aviser med ekte nyheter. Hun har skrevet små historier og dikt hele sitt liv.
Oppland (Flatanger)

Oppland er ei innlandsbygd i Flatanger kommune i Trøndelag. 
Den ligger ca. 33 kilometer unna kommunesenteret Lauvsnes. Nabobygda Jøssund ligger fem kilometer nordvest for Oppland. Hovednæringsvei er jordbruk, der det nå eksisterer gårdsdrift kun med sau.
Sigvart Dagslands bryllups- og begravelsesorkester

Sigvart Dagslands bryllups- og begravelsesorkester er et musikkalbum med Sigvart Dagsland, utgitt i oktober 2010.
Ngari

Ngari (kinesisk: 阿里; pinyin: Ālǐ; tibetansk: མངའ་རིས་; Wylie: Mnga'-ris) er et prefektur i Den autonome region Tibet i Folkerepublikken Kina.
Ngari har et areal på 304 683 km² og ca. 80 000 innbyggere (2002). Ngari er dermed et av de tynnest befolkede områdene i Tibet.
Området er meget høytliggende; også det som er av dalfører er på en høyde som stort sett overskrider 4 300 moh. På grunn av høyden og de sparsommelige ressursene var og er en stor del av befolkningen nomader. Deres dialekt kalles «øvre dialekt» (tibetansk: stod skad).
Kirkju kirkja

Historie

I 1818 druknet alle arbeidsføre menn på Kirkja på havet. Dette med unntak av bonden på Mittún, men han og ektefellen døde få år senere av tyfus. Midt oppe i all sorgen bygda var påført avgjorde amtmannen at bygdas kirke skulle flyttes til Hattarvík, med den begrunnelse at «der ikke boer nogen Mand som kan betroes at være værge for Kirken». Den nåværende Hattarvíkar kirkja er oppført senere.
Rundt 100 år etter kirkeflyttingen kom det forslag om å reise en ny kirke på Kirkja, og støtten var bred i bygda. For å lage fundamentet var Petur Pauli Poulsen arbeidsformann, mens leder for snekkerarbeidet var Jóannis Kristensen på Mittún. Mye av arbeidet var gjort gratis. Louis Zachariasen tegnet kirken, og som forbilde brukte han de gamle, tradisjonelle trekirkene på Færøyene. Også dette arbeidet ble gjort gratis.
Den nye kirken ble innviet 28. mai 1933 av prost Jákup Dahl.
Strandvik

Strandvik er en tidligere selvstendig kommune i Hordaland fylke. Strandvik ble skilt ut som egen kommune fra Fusa 1. januar 1903 samtidig med Hålandsdal. Strandvik hadde ved opprettelsen 1 876 innbyggere.
Fusa kommune var i 1856 skilt ut fra Os.
1. januar 1964 ble Strandvik, Hålandsdal og det meste av Fusa slått sammen til den nye Fusa kommune. Strandvik hadde ved sammenslåingen 2 053 innbyggere.
I bygden finnes det bla. nærbutikk, restaurant, barneskole, ridesenter og byggevarer.
Karl von Habsburg-Lothringen

Bakgrunn

Han er sønn av Østerrike og Ungarns tidligere kronprins, erkehertug Otto von Habsburg (f. 1912) og prinsesse Regina av Sachsen-Meiningen. Han er dermed sønnesønn av keiser Karl I av Østerrike-Ungarn. Hans far var huset Habsburgs overhode fra 1922 til han overlot denne funksjonen til sønnen i 2007.
Han er oppvokst i Bayern i Tyskland, der hans far levde som statsløs med bl.a. spansk diplomatpass, men har siden 1981 bodd i Salzburg i Østerrike og er østerriksk statsborger. I Østerrike går han under navnet Karl Habsburg-Lothringen.
RiksTV

Dekning

RiksTV/NTV dekker 98 prosent av husstandene og ca. 90 prosent av fritidsboligene i Norge med sine signaler. Dekning oppnås på flere måter, hovedsakelig gjennom bakkebaserte sendere. Der disse ikke gir dekning, kan abonnenter få et gratiskort hos satellittoperatørene Canal Digital eller Viasat, som gir mulighet for å ta inn de tre NRK-kanalene. Dette gjelder imidlertid kun fastboende, ikke hytteeiere. Enkelte hytteeiere må dermed betale dobbel avgift for å kunne se de samme kanalene hjemme, via pålagt kabelanlegg, og hytta med kun satelittdekning etter at den analoge omformeren ble demontert. For de husstander som ikke dekkes av bakkenettsendere og ligger i satellittskygge, er det satt opp ca. 600 skyggenettsendere. Mange av disse vil kun sende NRKs signaler.

Kanaltilbud

RiksTVs originale kanalpakke ble lansert den 12. juni 2007, og besto av
NRK-kanalene, TV 2, TV 2 Zebra, TV 2 Filmkanalen, TV 2 Nyhetskanalen, TV3, TVNorge, Discovery Channel, The Voice TV, Viasat Sport N, Viasat4, Disney Channel, FEM. Siden kanalpakken ble lansert har kanalutvalget blitt utvidet jevnlig, og RiksTV tilbyr nå over 50 kanaler via bakkenett og internett. 
RiksTV var først i Norden med å lansere et abonnement der kundene selv kunne velge kanaler, og i mars 2012 ble kanalpakken Favoritter lansert – en pakke der hver abonnent kan plukke ut seks valgfrie kanaler i tillegg til NRKs kanaler, Frikanalen, lokal-TV og Visjon Norge. Selskapet var også først ute med ny prisstruktur som gir abonnentene TV fire steder til samme abonnementskostnad. 

Strømmetjenester

RiksTV tilbyr en rekke TV- og underholdningstjenester via internett, og selskapet var først ute med NRK TV i deres strømmetjeneste Underholdningsportalen. I tillegg til NRK TV er arkivtjenester, filmleietjeneste, musikktjenesten Beat og flere andre funksjonaliteter tilgjengelig i strømmetjenesten Underholdningsportalen. 
RiksTV har også egne apper for iOS og Android.
Parlamentarisk språkbruk

Uparlamentarisk språk

Uparlamentarisk språk er språkbruk som er i strid med reglene for god tone i et parlament.
Collider.com

Movie Talk

Ulike medlemmer av panelet deler sine syn på et gitt emne, inkludert filmanmeldelser og bransjenyheter. Movie Talk inkluderer også kjendisintervjuer. Hver episode varer vanligvis i én time. Mandagens episode dekker helgens billettinntekter på kino og spekulasjoner om fremtidige rangeringer. I innslaget «Buy or Sell», som kommer rundt halvveis i hver episode, diskuterer panelet hvorvidt de ser visse emner eller kunngjøringer som gunstige. Hver episode dekker åtte ulike emner og programmet ender vanligvis med spørsmål fra publikum gjennom Twitter. Mailbag er et eget innslag, hvor panelet diskuterer fanpost, spørsmål og synspunkt fra seerne.

Heroes

Heroes følger en lignende mal som Movie Talk. Forskjellen er at nyhetsdekningen kun fokuserer på tegneseriefilmnyheter og ledes av Jon Schnepp. Episodene handler ofte om rivaliseringen mellom Marvel Cinematic Universe og DC Extended Universe, inkludert markedsføringsstrategier for begge seriene. Markedsføringsstrategiene til andre selskaper blir også diskutert og spådommer om fremtiden til hvert enkelt studio blir gjort.

Collider News

Collider News er vanligvis korte videoer på ett til to minutter som melder om siste nytt. Disse korte videoene handler om endringer i selskapers ledelse, kontroverser med kjendiser eller problemer under innspillingen av filmer. På slutten av videoen ber verten om seernes mening om nyheten og oppfordrer dem til å legge igjen kommentarer til videre diskusjon av panelet på neste episode av Movie Talk.

Collider Crash Course

Collider Crash Course dekker forskjellige emner og er utformet for å opplyse seerne. Videoene varierer i lengde og en vekslende gruppe ansatte er verter.

Collider Behind the Scenes & Bloopers

Collider Behind the Scenes & Bloopers gir seerne en titt bak kulissene i de andre programmene og inkluderer også intervjuer med ansatte om en rekke emner.

Collider Unboxed

Collider Unboxed viser de ansattes besettelse med leketøyssamleobjekter og den nye åpningen av et leketøy til kontorene.
Plugg (smykke)

Plugg er et piercingsmykke med en sylinderform, vanligvis plassert i øret. Pluggen kan være både et hull som i kjøttunnelen og som en hel skive.
Pluggen kan være laget av svært mange materialer. Både akryl, metall, treverk, bein, stein, horn, glass og silikon er potensielle plugg materialer.
De vanligste lengdene blant de moderne pluggene er fra 5/16 til 7/16. Men de blir vanligvis ikke fabrikklaget slik at mulighetene for å få hvilken som helst annen størrelse er til stede. Vekten er vanligvis fra 10 gram og oppover.

Historie

Pluggen har blitt brukt av begge kjønn helt fra det antikke Egypt I Inkariket brukte menn gull og sølv plugger i ørene, som fortalte om deres rang i samfunnet. Som følge av dette fikk urfolket kallenavnet «orejones» som betyr «store ører» av de spanske inflytterne.
Andre folkeslag smykket har blitt brukt av er Hmong-folket, og blant kvinner i Aka-stammen, der smykket var av sølv.